Publication: Magyar Közlöny
Issue: MK-2000-46 (Year: 2000, Number: 46)
Era: 1990-2004
Section: [Melléklet a 20/1994. (XI. 15.) NM rendelethez]
Paragraph Index: 118

c) A szakképesítés központi oktatási programjában meghatározott valamennyi szakmai gyakorlat letöltése megfelelő szakmai felügyelet mellett, ezen belül: — tanácsadás terhes nők részére, beleértve legalább 100 fizikális vizsgálat elvégzését, — legalább 40 terhes nő ellenőrzése és gondozása, — 40 veszélyeztetett terhes nő ellenőrzése és gondozása a terhesség és szülés alatt, vagy a szülés utáni időszakban, — legalább 40 szülés önálló vezetése és dokumentálása szülésvezetési naplóban, vagy 30 szülés önálló vezetése és további 20 szülésnél aktív közreműködés, azok dokumentálása, — aktív közreműködés farfekvéses szüléseknél (ahol a farfekvéses szülések kevés száma miatt nem lehetséges, a szülésvezetés szimulált helyzetben is gyakorolható), — gátmetszés elvégzése és a gátmetszést követő sebvarrás (a sebvarrás szimulált helyzetben is gyakorolható), — legalább 100 gyermekágyas nő és egészséges újszülött ellenőrzése (az újszülött megfigyelésének dokumentálása) és az újszülöttek gondozása, — speciális ellátást igénylő újszülöttek megfigyelése, gondozása és ápolása, — nőgyógyászati és szülészeti ápolást igénylő nők ellátása, — belgyógyászati és sebészeti klinikai ápolási gyakorlatok. A központi oktatási programban meghatározott gyakorlatok letöltését a tanulmányi/leckekönyvben kell igazolni, a letöltött gyakorlat tárgyának, óraszámának, intézményének, időpontjának megjelölésével. (Határidő: a VI. félév nagy gyakorlatának utolsó napját követő első munkanap.)

Source: https://magyarkozlony.hu/hivatalos-lapok/0ccbb64ec94ebd85f1719c39190972a33a8c9f79/dokumentumok/a6bbca2e2ab03b44e902c8a22391a33f39c957d6/letoltes